14)

artiklit 138 muudetakse järgmiselt: a) lõike 3 punktid a, b ja c asendatakse järgmisega: „a) kui tegemist on lõikes 2 määratletud märkimisväärse seosega, mis tuleneb seosest maksustamisõigusliku EMP avaliku sektori üksusega, mis on i) üksus, mis omab otseselt või ühe või mitme ettevõtja kaudu kaudselt 20 % või rohkem osapoole kapitalist; või ii) kolmas isik, kellele kuulub kas otse või kaudselt ühe või mitme ettevõtja kaudu 20 % või rohkem osapoole kapitalist ja 20 % või rohkem muu üksuse kapitalist, kui selle osapoole ja muu üksuse vahel ei ole muud märkimisväärset seost, välja arvatud märkimisväärne seos, mis tuleneb seotusest ühe või mitme EMP maksustamisõigusega avaliku sektori üksusega. b) kui tegemist on EMP riikide seaduses sätestatud pandikirjadega, mis: i) vastavad määruse (EL) nr 575/2013 artikli 129 lõigetes 1–3 ja 6 sätestatud nõuete; ii) ei sisalda oma tagatiste kogumis tagamata võlainstrumente, mille on emiteerinud osapool või mis tahes muu selle osapoolega märkimisväärselt seotud üksus lõike 2 määratluses ja mille on täielikult taganud üks või mitu maksustamisõiguslikku EMP avaliku sektori üksust, ja iii) kui neil on artikli 83 punktis a määratletud reitinguagentuuri emissioonihinnang, mis vastab IXb lisa nõuetele; c) kui tegemist on turukõlbmatute eluasemehüpoteekväärtpaberite ja kõlblike krediidinõuetega tagatud turukõlbmatute võlainstrumentidega;“; b) lisatakse järgmine lõige 4: „4. Juhul kui tuleb kontrollida vastavust lõike 3 punkti b alapunktis ii sätestatud nõuetele, st kui EMP riikide seaduses sätestatud pandikirjade puhul ei välista kohaldatav õigus või prospekt lõike 3 punkti b alapunktis ii osutatud võlainstrumentide võtmist tagatiste kogumi hulka ning kui emitent või emitendiga märkimisväärselt seotud üksus on sellised võlainstrumendid emiteerinud, võivad RKPd võtta järgmisi meetmeid, et läbi viia pistelisi kontrolle vastavuse tagamiseks lõike 3 punkti b alapunktiga ii. a) RKPd võivad nõuda korrapäraseid seirearuandeid, mis annavad ülevaate pandikirjade tagatiste kogumisse võetud varadest. b) Kui seirearuanded ei anna kontrollimiseks piisavalt teavet, võivad RKPd nõuda osapoolelt, kes mobiliseerib EMP riikide seaduses sätestatud pandikirja, kinnituse, milles osapool kinnitab, et EMP riikide seaduses sätestatud pandikirjade tagatiste kogum ei hõlma lõike 3 punkti b alapunkti ii vastaselt selle osapoole või temaga märkimisväärselt seotud mis tahes muu üksuse emiteeritud tagamata pangavõlakirju, mille on täielikult taganud üks või mitu maksustamisõiguslikku EMP avaliku sektori üksust. Asjaomase kinnituse peab allkirjastama osapoole tegevjuht või muu sama taseme juht või tema volitatud esindaja. c) RKPd võivad nõuda osapoolelt, kes mobiliseerib EMP riikide seaduses sätestatud pandikirja, igal aastal tagantjärele välisaudiitori kinnituse, et EMP riikide seaduses sätestatud pandikirjade tagatiste kogum ei hõlma lõike 3 punkti b alapunkti ii vastaselt selle osapoole või temaga märkimisväärselt seotud mis tahes muu üksuse emiteeritud tagamata pangavõlakirju, mille on täielikult taganud üks või mitu maksustamisõigusega EMP avaliku sektori üksust. d) kui osapool ei esita RKP nõudmisel punktides b ja c osutatud kinnitust, ei mobiliseerita selle osapoole EMP riikide seaduses sätestatud pandikirja tagatisena.“;